A4-0183/97

Ψήφισμα σχετικά με το Πράσινο Βιβλίο της Επιτροπής: μελλοντική πολιτική για τον θόρυβο (COM(96)0540 - C4-0587/96)

Το Ευρωπαϊκό Κοινοβούλιο,

- έχοντας υπόψη το άρθρο 130 Ρ της Συνθήκης ΕΚ,

- έχοντας υπόψη το Πράσινο Βιβλίο της Επιτροπής σχετικά με μια μελλοντική πολιτική για τον θόρυβο (COM(96)0540 - C4-0587/96),

- έχοντας υπόψη το πρόγραμμα εργασίας της Επιτροπής του 1996 (COM(95)0512),

- έχοντας υπόψη το Πέμπτο Πρόγραμμα Δράσης σε θέματα περιβάλλοντος ((ΕΕ C 138 της 17.05.1993)),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Έρευνας, Τεχνολογικής Ανάπτυξης και Ενέργειας (A4-0183/97),

Α. επισημαίνοντας ότι ποσοστό ανώτερο του 50% του πληθυσμού της Ευρωπαϊκής Ένωσης είναι εκτεθειμένο διαρκώς σε υψηλά επίπεδα θορύβου, προερχόμενα από μια μόνον πηγή, μεταξύ 55-65 db(A), ενώ ποσοστό άνω του 20% είναι εκτεθειμένο σε θόρυβο που υπερβαίνει τα 65% db(A),

Β. εκτιμώντας ότι, έχοντας συν τοις άλλοις υπόψη τον διασυνοριακό χαρακτήρα της ηχορύπανσης, θα πρέπει να καταρτισθεί φιλόδοξη ευρωπαϊκή πολιτική για τη μείωση του θορύβου δεδομένου ότι ο θόρυβος έχει σοβαρές συνέπειες για την υγεία, ενώ επηρεάζει αρνητικά την ποιότητα ζωής των ανθρώπων,

Γ. λαμβάνοντας υπόψη ότι, μεταξύ άλλων και χάριν ανταγωνισμού, καθίσταται ουσιαστικής σημασίας η προώθηση μέτρων για τον περιορισμό της ηχορύπανσης,

Δ. επισημαίνοντας ότι το Πέμπτο Πρόγραμμα Δράσης σε θέματα περιβάλλοντος αναφέρει ότι: «κανείς δεν πρέπει να εκτίθεται σε επίπεδα θορύβου τα οποία να θέτουν εν κινδύνω την υγεία και το βιοτικό του επίπεδο»,

Ε. επισημαίνοντας ότι, στο πλαίσιο ενός σημαντικού και ολοκληρωμένου προγράμματος για τη μείωση του θορύβου, θα πρέπει να εκπονηθεί οδηγία πλαίσιο με δεσμευτικά και συγκεκριμένα μέτρα προκειμένου να δοθεί μια απάντηση στα ολοένα και μεγαλύτερα παράπονα που εκφράζουν οι πολίτες για το θέμα αυτό,

ΣΤ. σημειώνοντας ότι τα υπάρχοντα στατιστικά στοιχεία και οι οικονομετρικές εκτιμήσεις σχετικά με τις πραγματικές οικονομικές επιπτώσεις και το εξωτερικό κοινωνικό κόστος του θορύβου

- είναι ανεπαρκή και δεν είναι πάντοτε διαθέσιμα από πλευράς των κρατών μελών,

- δεν προκύπτουν από μια ενιαία μεθοδολογική προσέγγιση,

- αντιστοιχούν σε σωρευτικές μεθόδους μέτρησης του θορύβου στις βιομηχανικές ζώνες,

Ζ. σημειώνοντας ότι οι εθνικές πολιτικές προσεγγίσεις και αντιμετωπίσεις του προβλήματος διαφέρουν μεταξύ τους σημαντικά και χρήζουν συντονισμού. Επίσης έλλειψη συντονισμού παρατηρείται συχνά και μεταξύ των διαφόρων κοινοτικών πολιτικών και πρωτοβουλιών για το περιβάλλον, τη βιομηχανία, τις περιφέρειες, κ.λ.π.,

Η. διαπιστώνοντας την έλλειψη αξιόπιστων και συγκρίσιμων στοιχείων όσον αφορά την κατάσταση των διαφόρων πηγών θορύβου,

Θ. εκτιμώντας ότι τα μέτρα που λαμβάνονται στον τομέα αυτό τόσο σε κοινοτικό όσο και σε τοπικό περιφερειακό και εθνικό επίπεδο πάσχουν από έλλειψη συντονισμού ενώ είναι απαραίτητη η αμοιβαία προσέγγισή τους,

Ι. διακρίνοντας διστακτικότητα εκ μέρους της Επιτροπής να προτείνει προς τα κράτη μέλη συγκεκριμένα μέτρα πρόληψης και καταστολής του θορύβου, ή να οριοθετήσει τα όρια της κοινοτικής παρέμβασης,

1. εκδηλώνει, την υποστήριξή του στο Πράσινο Βιβλίο της Επιτροπής σχετικά με τη μελλοντική πολιτική για το θόρυβο, και εμμένει στην απαίτησή του να ληφθούν σύντομα συγκεκριμένα μέτρα και να αναληφθούν συγκεκριμένες δράσεις στα πλαίσια μιας οδηγίας-πλαισίου για τη μείωση του περιβαλλοντικού θορύβου, σύμφωνα με το νομοθετικό πρόγραμμα της Επιτροπής του 1996[semigr ]

2. υποστηρίζει την απόφαση της Επιτροπής να εγκαινιάσει ένα πραγματικό πρόγραμμα καταπολέμησης του θορύβου, του οποίου πρώτο βήμα αποτελεί το υποβληθέν Πράσινο Βιβλίο[semigr ]

3. ζητεί από την Επιτροπή, προς τούτο, να προωθήσει την καθιέρωση κοινών μεθόδων μέτρησης και υπολογισμού του θορύβου καθώς και τον καθορισμό κοινών δεικτών έκθεσης στον θόρυβο, τόσο κατά την ημέρα όσο και κατά τη νύχτα[semigr ]

4. καλεί την Επιτροπή, να επιδιώξει και να στηρίξει την ανάπτυξη ενιαίων για όλα τα κράτη μέλη μεθόδων μέτρησης και εκτίμησης του εξωτερικού κοινωνικού κόστους του θορύβου, ακολουθώντας το παράδειγμα και χρησιμοποιώντας την εμπειρία των πιο προηγμένων στον τομέα αυτό κρατών[semigr ]

5. καλεί την Επιτροπή να συντονίσει τις εθνικές πολιτικές και να παρέχει καθοδήγηση και τεχνική βοήθεια προς τα κράτη μέλη προκειμένου να οργανώσουν τις πολιτικές τους ως προς το θόρυβο και να ελέγχουν την εφαρμογή των μέτρων που θεσπίζουν[semigr ]

6. καλεί την Επιτροπή να οριοθετήσει καλύτερα, στα πλαίσια των κανονιστικών ρυθμίσεων που θα προτείνει μελλοντικά, τις μεθόδους δράσης της ως προς το θόρυβο και να συντονίσει σχετικά τις διάφορες επιμέρους πολιτικές της[semigr ]

7. καλεί την Επιτροπή να μην προβεί σε κανονιστικές διατάξεις, άμεσα οικονομικού χαρακτήρα ή με έμμεσες οικονομικές συνέπειες ως προς το κράτος, τον πολίτη και τη βιομηχανία, χωρίς να έχει προηγηθεί η αξιολόγηση κόστους-ωφέλειας και η εξασφάλιση της μεταξύ τους αναλογικότητας[semigr ]

8. καλεί τέλος την Επιτροπή, προκειμένου στο μέλλον να εγκρίνει τη χρηματοδότηση έργων από τα Διαρθρωτικά Ταμεία και το Ταμείο Συνοχής, να ελέγχει αν τα προτεινόμενα έργα πληρούν, μαζί με τις άλλες περιβαλλοντικές προδιαγραφές, και τις απαιτούμενες προϋποθέσεις για πρόληψη και καταστολή της ηχορύπανσης[semigr ]

9. ζητεί, λαμβάνοντας υπόψη την κοινοτική πολιτική σε θέματα πρόσβασης στην πληροφόρηση και με βάση την τεράστια ευαισθητοποίηση των πολιτών στον θόρυβο, να εκπονηθούν ακουστικοί χάρτες στα κράτη μέλη οι οποίοι θα είναι στη διάθεση των πολιτών και να ληφθούν υπόψη οι σχετικές απόψεις του πληθυσμού[semigr ]

10. επιμένει ότι μια αποτελεσματική πολιτική για τη μείωση του περιβαλλοντικού θορύβου δεν μπορεί να περιορίζεται στον καθορισμό ανώτατων ορίων, αλλά πρέπει επιίσης να καταβάλει προσπάθεια για τη μείωση του θορύβου στην πηγή[semigr ]

11. θεωρεί ότι θα ήταν σκόπιμο η Επιτροπή να συμπεριλάβει στις νομοθετικές προτάσεις για την καταπολέμηση του θορύβου την υποχρέωση των βιομηχανιών να εφαρμόζουν πρόγραμμα μείωσης του θορύβου που παράγεται στις εγκαταστάσεις τους, εντάσσοντάς το στο πρόγραμμα περιβαλλοντικής διαχείρισης, οσάκις διαθέτουν ένα τέτοιο πρόγραμμα[semigr ]

12. ζητεί από την Επιτροπή, σε περίπτωση υπέρβασης των ανώτατων ορίων, να προβλέπει την υποχρέωση για τα κράτη μέλη να λαμβάνουν συγκεκριμένα μέτρα για τη μείωση των επιπέδων θορύβου[semigr ]

13. ζητεί από την Επιτροπή να προωθήσει το θέμα της εναρμόνισης των κατωτέρων ορίων ηχητικής μόνωσης που πρέπει να τηρούνται όσον αφορά τις προσόψεις, συμπεριλαμβανομένων και των παραθύρων, των κτιρίων αναλόγως με τις δραστηριότητες που λαμβάνουν χώρα στο εσωτερικό τους και τη ζώνη στην οποία βρίσκονται[semigr ]

14. ζητεί επίσης από την Επιτροπή να εξετάσει τις δυνατότητες καθιέρωσης ενός αποτελεσματικού συστήματος ελέγχου με στόχο τη μείωση του θορύβου που παράγεται από τις διάφορες πηγές[semigr ]

15. ζητεί από την Επιτροπή να προωθήσει έναν κατάλληλο σχεδιασμό του εδάφους, συμβατό με τις διάφορες χρήσεις, ανεξάρτητα από τις δράσεις που θα αναληφθούν στην πηγή του θορύβου, περιλαμβάνοντας προγράμματα έρευνας και ανάπτυξης, εισαγωγής νέων τεχνολογιών, κλπ.[semigr ]

16. ζητεί από την Επιτροπή να καταρτίσει σχέδιο για ανταλλαγές πορισμάτων έρευνας και εμπειρίας των κρατών μελών στον τομέα της καταπολέμησης της ηχορύπανσης[semigr ]

17. ζητεί επίσης από την Επιτροπή να εξετάσει τις δυνατότητες καθιέρωσης ενός αποτελεσματικού συστήματος ελέγχου με στόχο τη μείωση του θορύβου που παράγεται από τις διάφορες πηγές[semigr ]

18. είναι πεπεισμένο ότι, για την επίτευξη των στόχων αυτών, η Επιτροπή θα πρέπει να συνεργασθεί στενά με τις τοπικές, περιφερειακές και εθνικές υπηρεσίες των κρατών μελών[semigr ]

19. καλεί τα κράτη μέλη να αντιμετωπίσουν το πρόβλημα του θορύβου, σε συνεργασία με τη βιομηχανία, με προγραμματισμό και υπευθυνότητα, δεδομένου ότι το κόστος της προσπάθειας δεν είναι δυσβάσταχτο, ενώ η βελτίωση των συνθηκών εργασίας και της ποιότητας ζωής των πολιτών αποφέρει μακροπρόθεσμα μείωση δαπανών και, κοινωνικά, είναι προς όφελος όλων[semigr ]

20. ζητεί από την Επιτροπή να εκπονήσει μελέτη σχετικά με το πραγματικό κόστος των ζημιών που προκαλεί ο θόρυβος, περιλαμβανομένου και του κόστους για την παροχή ιατρικής περίθαλψης[semigr ]

21. ζητεί από την Ευρωπαϊκή Υπηρεσία Περιβάλλοντος να αναλάβει τη συλλογή ακουστικών χαρτών που θα επεξεργαστούν τα κράτη μέλη και να αξιολογεί περιοδικώς τα στοιχεία, αναλύοντας την εξέλιξή τους[semigr ]

22. καλεί επιμόνως την Επιτροπή να συμπεριλάβει στις νομοθετικές διατάξεις της για την καταπολέμηση του θορύβου, ιδίως στη νέα οδηγία πλαίσιο, μέτρα όπως: η διαπραγμάτευση συμφωνιών με τους σιδηροδρόμους και τους κατασκευαστές αυτοκινήτων και αεροσκαφών, η αναγραφή στις συσκευές και τον τεχνικό εξοπλισμό του επιπέδου θορύβου που παράγουν, η παραπομπή στα ισχύοντα πρότυπα, τα προγράμματα ενημέρωσης και ευαισθητοποίησης του πολίτη, τα σχέδια για τη μείωση του θορύβου στις βιομηχανικές και άλλες δραστηριότητες, τα προληπτικά μέτρα για την κατασκευή χαμηλοθόρυβων σιδηροδρομικών γραμμών για τους σιδηροδρόμους υψηλής ταχύτητας, η επιβολή ορίων ταχύτητας και, ενδεχομένως, τα μέτρα για την ηχομόνωση των κτηρίων, τα οικονομικά τέλη και κίνητρα, κλπ.[semigr ]

23. ζητεί την κατάρτιση νομοθεσίας πλαισίου για σχέδια στον τομέα της μείωσης του θορύβου, στην οποία θα μπορούσαν να εντοπίζονται οι περιοχές στις οποίες εμφανίζονται ή αναμένονται στο μέλλον βλαβερές περιβαλλοντικές επιπτώσεις[semigr ] από την ανάλυση αυτή μπορεί στη συνέχεια να αναπτυχθεί μία ολοκληρωμένη προσπάθεια για τη μείωση του θορύβου με την επιλογή των κατάλληλων μέτρων[semigr ]

24. συμμερίζεται την άποψη της Επιτροπής ότι οικονομικά μέσα (όπως αναλογικός φόρος θορύβου) συνιστούν αποτελεσματικό κίνητρο για τη μείωση του θορύβου[semigr ]

25. ζητεί από την Επιτροπή να μελετήσει νέα μέτρα και να αναλάβει νέες διαρθρωτικές δράσεις για τη μείωση του θορύβου της οδικής κυκλοφορίας, η οποία αποτελεί την κυριότερη πηγή θορύβου κατά την τελευταία δεκαετία, καλώντας προς τούτο την Επιτροπή να δώσει ιδιαίτερη προσοχή στον θόρυβο των ελαστικών[semigr ]

26. υπογραμμίζει ότι η μείωση του θορύβου στον τομέα αυτό θα έπρεπε να στηρίζεται στον περιορισμό του τεραστίου και διαρκώς αυξανομένου όγκου των μεταφορών, μέσω ενός ορθότερου χωροταξικού και πολεοδομικού σχεδιασμού, μιας αποτελεσματικότερης διαχείρισης της κινητικότητας και της διοικητικής μέριμνας στον τομέα των μεταφορών, καθώς και της προώθησης μη μηχανοκινήτων ατομικών τρόπων μεταφοράς (π.χ. μετακίνηση πεζή, με ποδήλατο) σε συνδυασμό με τα μαζικά και/ή κρατικά μέσα μεταφοράς[semigr ]

27. καλεί την Επιτροπή και τα κράτη μέλη να καταβάλουν προσπάθειες ώστε κατά τη μελλοντική στρατηγική για τη μείωση του θορύβου της οδικής κυκλοφορίας να προβλεφθεί και η άμεση μείωση των οριακών τιμών για τους θορύβους που προέρχονται από τους κινητήρες και τους τροχούς των οχημάτων, καθώς και για την προώθηση της κατασκευής κατά το δυνατόν αθορύβων και ανθεκτικών οδοστρωμάτων[semigr ]

28. καλεί την Επιτροπή να περιλάβει στην πρότασή της για μια οδηγία πλαίσιο διατάξεις σχετικά με τον περιορισμό της στάθμης του ήχου που εκπέμπουν φορητές συσκευές αναμετάδοσης μουσικής (π.χ. walkman) και μη κινητές συσκευές αναμετάδοσης μουσικής[semigr ]

29. ζητεί από την Επιτροπή να θεσπίσει δεσμευτικά και ενιαία πρότυπα για την εναέρια κυκλοφορία για τον περιορισμό του θορύβου των αεροπλάνων και των πέριξ των αεροδρομίων περιοχών, προ της ελευθερώσεως των εναερίων μεταφορών και της καθιερώσεως αεροπλάνων μεγαλύτερου μεγέθους[semigr ]

30. καλεί την Επιτροπή να εκπονήσει οδηγία σχετικά με τη θέσπιση δεσμευτικών κανόνων και το σχεδιασμό των αεροδρομίων βάσει ενός ευρωπαϊκού συστήματος για την καταπολέμηση της ηχορύπανσης[semigr ]

31. πιστεύει ότι οι πτήσεις, ιδιαίτερα τη νύχτα, αποτελούν πηγή θορύβου για τον πληθυσμό και ότι, κατά συνέπεια, θα πρέπει να μειωθούν[semigr ]

32. ζητεί από την Επιτροπή να υποβάλει, κατά το τρέχον έτος, μια νέα οδηγία για τις σιδηροδρομικές μεταφορές, δεδομένης της διεύρυνσης της Ευρωπαϊκής Ένωσης, στην οποία θα προβλέπεται και η μείωση του θορύβου που προκαλείται από τις σιδηροδρομικές μεταφορές σε πολυσύχναστες διαδρομές και κυρίως από τις σιδηροδρομικές μεταφορές εμπορευμάτων[semigr ]

33. ζητεί από την Επιτροπή, λόγω των αυξανόμενων επιπτώσεων της οδικής κυκλοφορίας στα επίπεδα του περιβαλλοντικού θορύβου, να εντάσσει τη μέτρηση του θορύβου σε κάθε στρατηγική ή πρόγραμμα που συνδέεται με τις μεταφορές[semigr ]

34. ζητεί από την Επιτροπή να προωθήσει στα κράτη μέλη την «ακουστική αγωγή» του πληθυσμού τόσο στα σχολεία όσο και σε εκλαϊκευτικά προγράμματα στον Τύπο, το ραδιόφωνο και την τηλεόραση και να επιδιώξει επίσης τη μείωση των επιπέδων θορύβου εντός των κατοικιών[semigr ]

35. καλεί την Επιτροπή, στις μελέτες της για την ηχορρύπανση και τη μείωση του θορύβου, να λαμβάνει υπόψη και το ζήτημα της ενίσχυσης της νομοθεσίας για το θόρυβο στο χώρο εργασίας, συμπεριλαμβανομένου του κόστους της απώλειας ακοής που οφείλεται στο θόρυβο[semigr ]

36. ζητεί από την Επιτροπή όπως, στο πλαίσιο του 4ου Προγράμματος Πλαισίου Ε+ΤΑ, και ιδίως όσον αφορά τις βιομηχανικές τεχνολογίες, τα υλικά, την τυποποίηση, την μετεωρολογία και τις δοκιμές, προσδώσει ιδιαίτερη προσοχή στη μείωση του θορύβου που προκαλείται από τον τεχνικό εξοπλισμό και τα εργαλεία που χρησιμοποιούνται στον οικοδομικό τομέα.

37. ζητεί από την Επιτροπή να υποβάλει επίσης, κατά το τρέχον έτος, την οδηγία πλαίσιο την οποία ανεκοίνωσε με το πρόγραμμα εργασίας του 1996, σχετικά με μια ολοκληρωμένη προσέγγιση των εκπομπών θορύβου που προέρχονται από πηγές που λειτουργούν στην ύπαιθρο[semigr ]

38. καλεί την Επιτροπή να υποβάλει, για την προστασία του πληθυσμού, γενικές νομοθετικές διατάξεις περί των ορίων εκπομπής θορύβων που ισχύουν για τις χρησιμοποιούμενες στο ύπαιθρο μηχανές, διατάξεις με τις οποίες θα εξασφαλίζεται γενικώς η σήμανση όλων των μηχανών και συσκευών με εγγυημένα στοιχεία σχετικά με τα επίπεδα του θορύβου που παράγουν[semigr ]

39. ζητεί από την Επιτροπή να καθορίσει μια σειρά προδιαγραφών για τα οδοστρώματα, τα ελαστικά, τις μετρήσεις της έντασης των θορύβων, τους μονωτικούς πίνακες, τις συσκευές κλιματισμού, τα ψυγεία και λοιπές συσκευές, με σκοπό τη μείωση του θορύβου[semigr ] επίσης ζητεί από την Επιτροπή Τυποποίησης να αναλάβει την πραγματοποίηση των εν λόγω εργασιών[semigr ]

40. ζητεί από την Επιτροπή και τα κράτη μέλη να διασφαλίσουν την τήρηση και την επίβλεψη επαρκών μέτρων για την καταπολέμηση του θορύβου[semigr ]

41. ζητεί από την Επιτροπή να δημιουργήσει, στο πλαίσιο του 5ου προγράμματος πλαισίου στον τομέα της έρευνας, το κατάλληλο πλαίσιο για την ανάπτυξη της πρόβλεψης και της ανάλυσης στον τομέα του θορύβου, ως σημαντικό στοιχείο της έρευνας που προηγείται της νομοθεσίας της ΕΕ[semigr ]

42. αναθέτει στον Πρόεδρό του να διαβιβάσει το παρόν ψήφισμα γνώμη στο Συμβούλιο, την Επιτροπή, τις κυβερνήσεις των κρατών μελών, την Οικονομική και Κοινωνική Επιτροπή και την Επιτροπή των Περιφερειών.